Nyári összefüggő szakmai gyakorlat tudnivalói 2022

**Tanulóink figyelmébe!**

A 9 és 10.évfolyamos tanulóink (NT9.B, NT9C, NT10B) a 2020. szeptember 1-től hatályos Technikumi kerettantervek szerint kezdték meg tanulmányaikat intézményünkben, így nekik – az érvényben lévő jogszabályok alapján – a szorgalmi időszakot követő nyáron nem kell összefüggő szakmai gyakorlatra menniük. Részükre felmenő rendszerben lesz ilyen gyakorlat. *Kivétel az informatika ágazat (NT9.A.NT10.A RÜ) illetve pedagógiai ágazat (NT10.A Ped), mert itt nincs összefüggő szakmai gyakorlati követelmény.*

A 11. évfolyamos tanulóink (ISZG11.A (IT), ISZG11.B (Kisgy és Szoc), a 2018. szeptember 1-től hatályos Szakgimnáziumi kerettantervek szerint kezdték meg tanulmányaikat intézményünkben, így nekik az informatika ágazat (ISZG11.A RÜ) kivételével a szorgalmi időszakot követően összefüggő (azaz egymást követő munkanapokon teljesítendő) nyári szakmai gyakorlaton kell részt venniük. A **11. évfolyam után 140 óra (4 hét=20 nap)** ezen összefüggő gyakorlat időtartama**.**

A 13. évfolyamos (más középiskolában érettségizettek részére szervezett 2 éves technikusképzés) tanulóink egybefüggő szakmai gyakorlatának időtartama az érvényben lévő PTT-k szerint:

* ÉT13.A osztály – Informatikai rendszer- és alkalmazás-üzemeltető technikusoknak nincs összefüggő és nyári gyakorlata.

**A továbbhaladás feltétele**

Az érintett évfolyam sikeres teljesítését követően a következő évfolyam megkezdésének feltétele az összefüggő gyakorlat elvégzése, mely 11. évfolyam esetén napi 7-8 órás (18 éves kor alatt napi 7 órát, míg 18 éves kor felett napi 8 órát lehet foglalkoztatni a diákokat) munkanapokat. A gyakorlat anyagát és az elvégzendő feladatokat az egyes szakokra érvényes kerettantervi leírások tartalmazzák.

**A gyakorlat teljesítésének helye**

* a szülő és a diák által keresett munkahelyen, vagy
* a Magyar Kereskedelmi és Iparkamara által nyilvántartott vállalkozásoknál ([http://www.isziir.hu](http://www.isziir.hu/) honlapon duális képzésre jogosult szervezetek nyilvántartása menüben szakmacsoportra, azon belül szakképesítésre szűrve)
* a fenti esetekben a kiválasztott munkahely és az iskola között a gyakorlat idejére szóló EGYÜTTMŰKÖDÉSI MEGÁLLAPODÁS-t kell kötni. A megállapodást az iskolánkat fenntartó Tatabányai Szakképzési Centrum és a gyakorlati képzés feltételeivel rendelkező szervezet köti. Az együttműködési megállapodás iskolánk honlapjáról a DOKUMENTUMOK menüből tölthető le. Az összefüggő gyakorlat időpontja a nyári szüneten belül a munkahellyel tetszőlegesen egyeztethető.
* Az iskola nem indít az idei évben a tanév befejezése után nyári összefüggő szakmai gyakorlati képzést az iskolában. **A SZÜLŐNEK ÉS DIÁKNAK KELL KERESNI KÉPZŐHELYET!** A magasabb A következő (12. évfolyam) évfolyamba lépés előfeltétele, hogy a diák 2022. augusztus 31. a számára kötelező szakmai gyakorlatot külső helyszínen teljesítse.

**A gyakorlat dokumentálása**

A tanuló foglalkozási naplóban (füzetben) vezeti a gyakorlati feladatok elvégzését. A nyitólapon szerepeljen a tanuló neve és osztálya, a gyakorlat kezdő- és befejező napja, valamint a munkahely adatai, a tanulóval foglalkozó személy neve és elérhetősége.

A füzetben a napi elvégzett feladatokat kell rögzíteni, a gyakorlatot irányító személy pedig az elvégzést igazolja és a gyakorlat befejezésekor egy végleges érdemjeggyel értékeli.

**A gyakorlat teljesítésének igazolása**

A tanuló a gyakorlat befejezését követően, de legkésőbb 2022. augusztus 31-ig eljuttatja a füzetét és a fogadó munkahely által kitöltött, aláírt és lepecsételt értékelő lapot az osztályfőnök részére, s ő továbbítja az szakmai oktatásért felelős igazgatóhelyettes részére.

**Bejelentési kötelezettség**

A tanuló 2022. május 15-ig az osztályfőnökének négy példányban leadja a fogadó munkahely által kitöltött és aláírt megállapodást (a határidő lejárta után megállapodásokat már nem tudunk befogadni!).

Szeretnénk, ha minél több diákunk találna a gyakorlat idejére külső gazdálkodó céget, mert így munkahelyi tapasztalatokat szereznének és valós munkakörnyezetben, a szakhoz illeszkedő valós gyakorlati feladatok megoldásával foglalkoznának!

Tatabánya, 2022. február 10.

 **Vargáné Vojnár Katalin Jaczkó László**

 **igazgató szakmai oktatásért felelős igazgatóhelyettes**